شلوووونكم
بالنسبه لامتحان الرتن للاجازه
داقره الدرايفر هااند بوووك
60 صفحه وتعبت
اني طلعت اجازه عراقيه قبل ماسافر يعني امتحاني 25 سؤال و اوبن بووك
بس اني بالقوانين والسياقه مو كلش
فشلون لازم احفظه كوله ؟
لو اكدر اقرا واطلع عليه حتى اعرف جواب اي سؤال يجي .. انجح هيج لو لا ؟
الاخت سالي
اني راح احجيلج عن تجربة شخصية وانتي بكيفج بعد وبالمناسبة نجحت من اول مرة والحمدلله والشكر.
اني بفلوريدا انتي مااعرف اي ولاية.
اولا الي قريته هو بس جابتر 126.96.36.199
شكو شي بي ارقام حفظته .... نقاط حفظتها. والفصل الخامس فهمته وبس.
طبعا ممطلوب منج تحفظين نصا ( يعني تفهمين والشغلات الي تحسيها مهمة كلش وممدربتها حفظيها ) لان هو مو امتحان صف سادس هم يجيبلوج اختيارات وعندج وقت مفتوح يعني علكيفج اقري السؤال وجاوبي.
ثاني شي حفظي الاسئلة الي بنهاية الكتاب.....وحلي الاسئلة الي بالنت حتى لو مال غير ولاية.
اني حليت مال فلوريدا وتكساس وكاليفورنيا لان هي قوانين عالمية مالها علاقة انتي وين .... اكو اختلاف بس بشغلات بسيطة.
وهاي لنكات اذا تفيدج :- http://www.testquestionsandanswers.com/drivers-license/free-dmv-practice-test/?type=DR&q=52381&a=B&x=49&y=14
هذا الموقع بس بس 4 اسئلة بس اني فادتني وجتيني منها ابقي اخذ التيست مرة بعد مرة وتطلع الج غير اسئلةhttp://www3.hsmv.state.fl.us/exam/index.cfm
هذا الموقع هم كلش مفيييد وهواية فادني
اما مال كاليفورنيا فماعندي حاليا بس هو تكدرين طلعي من الكوكل سهل كلش.
طبعا االاشارات امتحانه وحد والقواعد وحد....... والاشارات كلش سهل
من الشغلات المهمة هو هو اللاينات المقطعة والمتصلة و ال ميك تيرن والاي بي اس........ هاي تعتبر مهمة اصلا بالسياقة.
الحلو بالموضوع انه اذا منجحتي تكدرين تعيدين واذا الله لاقدر وصارت وعدتي الامتحان فالافضل تعيدي بنفس اللحظة لان تبدي الاسئلة تنعاد عليج وانتي اصلا من تغلطين يطلع الج النتيجة راسا.
الله يسهلج وتنجحين من اول مرة حتى تكون الفرحة حقيقية تحسيها.
لاتخافين وموفقة يارب